CELEX: 52009PC0232
Language: bg
Date: 2009-05-20
Title: Предложение за регламент на Съвета за изменение на Регламент (ЕО) № 2505/96 за откриване и управление на автономни тарифни квоти на Общността за определени селскостопански и промишлени продукти

Важна правна забележка

|

52009PC0232

Предложение за регламент на Съвета за изменение на Регламент (ЕО) № 2505/96 за откриване и управление на автономни тарифни квоти на Общността за определени селскостопански и промишлени продукти  /* COM/2009/0232 окончателен */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 20.5.2009COM(2009) 232 окончателенПредложение заРЕГЛАМЕНТ НА СЪВЕТАза изменение на Регламент (ЕО) № 2505/96 за откриване и управление на автономни тарифни квоти на Общността за определени селскостопански и промишлени продуктиОБЯСНИТЕЛЕН МЕМОРАНДУМКонтекст на предложениетоОснования и цели на предложениетоРазмерът на определени автономни тарифни квоти на Общността е недостатъчен за задоволяване на потребностите на промишлеността на Общността за текущия период на квотите. В отговор на исканията на няколко държави-членки Комисията разгледа заедно със съответните правителствени експерти въпроса дали да бъдат открити нови или да бъдат увеличени съществуващите автономни тарифни квоти за някои промишлени продукти.Общ контекстНа 20 декември 1996 г. Съветът прие Регламент (ЕО) № 2505/96 за откриване и управление на тарифните квоти на Общността за определени селскостопански и промишлени продукти, за да бъде задоволено при най-благоприятни условия търсенето на въпросните продукти в Общността. Следва да бъдат открити нови тарифни квоти на Общността с нулева ставка на митото и с подходящ размер, без да бъде смущаван пазарът на тези продукти. Разискванията на заседанията на Групата по икономически и тарифни въпроси показаха, че държавите-членки са готови да открият нови или да увеличат размера на съществуващите квоти за продуктите, посочени в предложението за регламент, без да бъде смущаван пазарът на тези продукти.За някои продукти, за които има открита автономна тарифна квота по силата на Регламент (ЕО) № 2505/96, определеният в посочения регламент размер на квотата се изразява в мерна единица, различна от теглото в тонове или килограми и от стойността. Когато за споменатите продукти не е определена допълнителна мерна единица в Комбинираната номенклатура, съдържаща се в приложение І към Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа, може да има несигурност по отношение на използваната мерна единица. В името на яснотата и по-доброто управление на квотите трябва да се предвиди за ползването на посочените автономни тарифни квоти да бъде необходимо точното количество на внасяните продукти да се вписва в „Клетка 41: Допълнителни единици“ от декларацията за допускане за свободно обращение, като се използва мерната единица на размера на квотата, посочена за тези продукти в приложение І към Регламент (ЕО) № 2505/96.Действащи разпоредби в областта на предложениетоРегламент (ЕО) № 2505/96 (ОВ L 345, 31.12.1996 г., стр. 1), последно изменен с Регламент (ЕО) № 1362/2008 (ОВ L 352, 31.12.2008 г., стр. 18).Съгласуваност с другите политики и цели на СъюзаПредложението е в съответствие с политиките в областта на селското стопанство, търговията, предприемачеството, развитието и външните отношения. По-специално, настоящото предложение не е за сметка на страните, ползващи се с преференциални търговски споразумения с ЕС (напр. Общата система за преференции — ОСП, режима на Споразумението за партньорство със страните от Африка, Карибите и Тихоокеанския басейн — АКТБ, споразуменията с държавите кандидатки и потенциалните държави кандидатки от Западните Балкани).Консултация със заинтересованите страни и оценка на въздействиетоКонсултация със заинтересованите страниМетоди на консултация, основни целеви сектори и общ профил на респондентитеПроведена бе консултация с Групата по икономически и тарифни въпроси, която представлява предприятията на всяка държава-членка.Обобщение на отговорите и на начина, по който те са отчетениВсички изброени квоти отговарят на споразумението, договорено от Групата.Събиране и използване на експертни становищаНаучна или експертна областЕксперти, представляващи държавите-членки в Групата по икономически и тарифни въпроси.Използвана методологияОткрита консултация.Основни организации/експерти, с които са проведени консултацииЕксперти, определени от всяка една от държавите-членки.Обобщение на получените и използваните становищаНе бе споменато съществуването на сериозни рискове с необратими последици.Споразумение на Групата по икономически и тарифни въпроси.Използвани методи за предоставяне на резултатите от консултациите с експертите на широката общественостПубликуване на предложението.Оценка на въздействиетоНе се прилага.Предложението не фигурира в законодателната и работна програма на Комисията за 2009 г.Правни елементи на предложениетоРезюме на предлаганото действиеРегламент на Съвета за изменение на Регламент (ЕО) № 2505/96 за откриване и управление на автономни тарифни квоти на Общността за определени селскостопански и промишлени продукти.Правно основаниеЧлен 26 от Договора за създаване на ЕО.Принцип на субсидиарностПринципът на субсидиарност не се прилага, тъй като предложението е от изключителната компетентност на Общността.Принцип на пропорционалностПредложението е в съответствие с принципа на пропорционалност поради следните причини.Този набор от мерки съответства на принципите за опростяване на процедурите за икономическите оператори, осъществяващи външна търговия, и на Съобщението на Комисията от 1998 г. относно автономните мерки за тарифно суспендиране и квоти (C 128, 25.4.1998 г., стр. 2).Избор на инструментиПредложени инструменти: регламентДруги инструменти не биха били подходящи поради следните причини:По силата на член 26 от Договора за ЕО автономните тарифни квоти се одобряват от Съвета с квалифицирано мнозинство въз основа на предложение на Комисията.Отражение върху бюджетаНесъбрани митни сборове с общ размер от 1 576 646 EUR.Допълнителна информацияИзменение на действащо законодателствоПриемането на настоящото предложение ще означава, че някои законодателни актове се изменят.Предложение заРЕГЛАМЕНТ НА СЪВЕТАза изменение на Регламент (ЕО) № 2505/96 за откриване и управление на автономни тарифни квоти на Общността за определени селскостопански и промишлени продуктиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 26 от него,като взе предвид предложението на Комисията[1],като има предвид, че:1.  За някои продукти, за които има открита автономна тарифна квота по силата на Регламент (ЕО) № 2505/96[2], определеният в посочения регламент размер на квотата се изразява в мерна единица, различна от теглото в тонове или килограми и от стойността. Когато за споменатите продукти не е определена допълнителна мерна единица в Комбинираната номенклатура, съдържаща се в приложение І към Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа[3], може да има несигурност по отношение на използваната мерна единица. Следователно в името на яснотата и по-доброто управление на квотите трябва да се предвиди за ползването на посочените автономни тарифни квоти да бъде необходимо точното количество на внасяните продукти да се вписва в „Клетка 41: Допълнителни единици“ от декларацията за допускане за свободно обращение чрез използване на мерната единица на размера на квотата, посочена за тези продукти в приложение І към Регламент (ЕО) № 2505/96.2.  Търсенето в Общността на продуктите, към които е приложим Регламент (ЕО) № 2505/96, следва да бъде удовлетворено при най-благоприятни условия. С оглед на това е целесъобразно от 1 юли 2009 г. да се открият нови тарифни квоти на Общността с нулеви ставки на митото и с подходящ размер, без да бъде смущаван пазарът на тези продукти.3.  Размерът на автономната тарифна квота на Общността с пореден номер 09.2767 е недостатъчен, за да задоволи нуждите на промишлеността на Общността. Поради това размерът на тези квоти следва да бъде увеличен.4.  Описанието на продукта за автономната тарифна квота на Общността с пореден номер 09.2806 следва да бъде преразгледано.5.  Регламент (ЕО) № 2505/96 следва да бъде съответно изменен.6.  Тъй като тарифните квоти трябва да влязат в действие от 1 юли 2009 г., настоящият регламент следва да се прилага от същата дата и да влезе в сила незабавно,ПРИЕ НАСТОЯЩИЯ РЕГЛАМЕНТ:Член 1Регламент (ЕО) № 2505/96 се изменя, както следва:(1) Добавя се следният член 1а:„Член 1аКогато се представя декларация за допускане за свободно обращение, съдържаща искане за ползване на автономна тарифна квота, която е открита с настоящия регламент и чийто размер е изразен в мерна единица, различна от теглото в тонове или килограми или стойността, за продукти, за които не е посочена допълнителна мерна единица в Комбинираната номенклатура, съдържаща се в приложение І към Регламент (ЕИО) № 2658/87 на Съвета[4], в „Клетка 41: Допълнителни единици“ от посочената декларация се вписва точното количество на внасяните продукти чрез използване на мерната единица на размера на квотата за тези продукти съгласно приложение І към настоящия регламент.“(2) Приложение I се изменя, както следва:а) добавят се тарифните квоти за продуктите, посочени в приложение I към настоящия регламент.б) считано от 1 януари 2009 г. редовете за тарифни квоти с поредни номера 09.2767 и 09.2806 се заменят с редовете, посочени в приложение II към настоящия регламент.Член 2Настоящият регламент влиза в сила в деня на публикуването му в Официален вестник на Европейския съюз .Той се прилага от 1 юли 2009 г.Член 1, параграф 2, буква б) обаче се прилага от 1 януари 2009 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на […] година.За СъветаПредседателПРИЛОЖЕНИЕ ІТарифни квоти, посочени в член 1, параграф 2, буква а)Пореден номер | Код по КН | ТАРИК | Описание | Период на квотата | Размер на квотата | Мито за квотата |09.2813 | ex 3920 91 00 | 94 | Коекструдирано трипластово фолио от поливинилбутирал с различна степен на оцветяване, съдържащо тегловно 29 % или повече, но не повече от 31 % 2,2’ - етилендиоксидиетил бис(2-етилхексаноат) като пластификатор | 1.7—31.12 | 500 000 m² | 0 % |09.2807 | ex 3913 90 00 | 86 | Нестерилен натриев хиалуронат | 1.7—31.12 | 55 000 g | 0 % |09.2815 | ex 6909 19 00 | 70 | Подложки за катализатори или филтри, съставени от пореста керамика, изготвена главно от алуминиеви и титанови окиси; с общ обем не повече от 65 литра и с поне един канал (отворен в единия или и в двата края) на cm² от сечението | 1.7—31.12 | 190 000 броя | 0 % |ПРИЛОЖЕНИЕ ІІТарифни квоти, посочени в член 1, параграф 2, буква б)Пореден номер | Код по КН | ТАРИК | Описание | Период на квотата | Размер на квотата | Мито за квотата |09.2806 | ex 2825 90 40 | 30 | Волфрамов триоксид, в това число син волфрамов оксид | 1.1—31.12. | 12 000 тона | 0 % |09.2767 | ex 2910 90 00 | 80 | Алилглицидилетер | 1.1—31.12. | 2 500 тона | 0 % |ЗАКОНОДАТЕЛНА ФИНАНСОВА ОБОСНОВКА ЗА ПРЕДЛОЖЕНИЯ С ВЪЗДЕЙСТВИЕ ВЪРХУ БЮДЖЕТА, ОГРАНИЧЕНО САМО ДО ПРИХОДНАТА ЧАСТ1. НАИМЕНОВАНИЕ НА ПРЕДЛОЖЕНИЕТО:Регламент на Съвета за изменение на Регламент (ЕО) № 2505/96 за откриване и управление на автономни тарифни квоти на Общността за определени селскостопански и промишлени продукти2. БЮДЖЕТНИ РЕДОВЕ:Глава и статия: глава 12, статия 120Предвидена сума за съответната година: 17 655 800 000 EUR3. ФИНАНСОВО ВЪЗДЕЙСТВИЕx( Предложението няма финансово въздействие върху разходите, но оказва следното въздействие върху приходите:(в милиони евро до един знак след десетичната запетая)Бюджетен ред | Приходи[5] | 6-месечен период, започващ от 1.7.2009 г. | [2009 г.] |Член 120 | Въздействие върху собствените ресурси | 1.7.2009 г. — 31.12.2009 г. | - 1,6 |4. МЕРКИ ЗА БОРБА С ИЗМАМИТЕРазпоредбите, свързани с управлението на тарифните квоти, включват мерките, необходими за предотвратяване и защита от измами и нередности.ПРИЛОЖЕНИЕ ІВ сила от 1.7.2008 г.:Описание на продукта | Размер на квотата (брой/тонове) | Прогнозна цена (€ за m²/€ за kg/€ за брой | Мито (в %) (Обща митническа тарифа 2009 г.) | Мито за квотата (%) | Очаквана загуба на приходи (в €) |Фолио 09.2813 | 500 000 m² | 6,26 | 6,1 | 0 | 190 930 |Натриев хиалуронат 09.2807 | 55 kg | 173 081 | 6,5 | 0 | 618 765 |Подложки 09.2815 | 190 000 броя | 100 | 5 | 0 | 1 045 000 |Общо загуба на приходи: (1 854 695 EUR – 463 673 EUR) 1 391 022 EUR нето.ПРИЛОЖЕНИЕ ІІВ сила от 1.7.2008 г.:Описание на продукта | Разлика в размера на квотата (брой/тонове) | Прогнозна цена (€ за тон) | Мито (в %) (Обща митническа тарифа 2009 г.) | Мито за квотата (в %) | Очаквана разлика в загубата на приходи спрямо предходния период на квотата (в €) |Етер 09.2767 | + 1 000 тона (начален размер: 1 500 тона) | 4 500 | 5,5 | 0 | 247 500 |Общо загуба на приходи по отношение на предходния период на квотата: (247 500 EUR – 61 875 EUR) 185 625 EUR нето..[1] OВ С […], […], стр. [...].[2] OВ L 345, 31.12.1996 г., стр. 1.[3] OВ L 256, 7.9.1987 г., стр. 1.[4] OВ L 256, 7.9.1987 г., стр. 1.[5] По отношение на традиционните собствени ресурси (мита върху селскостопански продукти, налози върху захарта, митни сборове) посочените суми следва да бъдат нетни, т.е. след приспадането на 25 % разходи по събирането.